Wrangell-St. Elias nasjonalpark

Wrangell-St. Elias nasjonalpark er en nasjonalpark, et biosfærereservat og et verdensarvområde i delstaten Alaska, USA. Parken ble etablert 2. desember 1980 og er på 53 321 km². De viktigste naturattraksjonene i nasjonalparken er Mount Saint Elias (5 489 moh),  Bagleyisbreen, vulkanen på Mount Wrangell og de nedlagte kobbergruvene i Kennecott. 

Nasjonalparken ble etablert i 1980 som et av i alt femten verneområder som ble opprettet samtidig gjennom Alaska National Interest Lands Conservation Act. 

Denne parken er en av de største nasjonalparkene i USA, og er i areal større enn ni av delstatene. Det aller meste av parken er villmark. 

Parken ble i 1979 oppført på UNESCOs verdensarvliste som en del av klyngen av naturvernområder Kluane-Wrangell-St. Elias-Glacier Bay-Tatshenshini-Alsek i USA og Canada; parken grenser til Kluane nasjonalpark og verneområde i Canada.

 Referanser 

 Eksterne lenker 


Kategori:Nasjonalparker i USA
Kategori:Alaskas natur
Kategori:Verneområder opprettet i 1980
Kategori:Biosfærereservater
Kategori:Verdensarven i Amerika
Kategori:1980 i USA
Kategori:1979 i USA
Kategori:Alaskas geografi